

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-8

Ivanić-Grad, 22. veljače 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o izmjenama i dopunama Odluke o komunalnim djelatnostima na području Grada Ivanić-Grada**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), gradonačelnik Grada Ivanić-Grada utvrdio je prijedlog

**O D L U K E**

**o izmjenama i dopunama Odluke o komunalnim djelatnostima na području Grada Ivanić-Grada**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Dražen Hlad, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 21. do 26., članka 31., članka 34. i članka 48. Zakona o komunalnom gospodarstvu (Narodne novine, broj 68/18, 110/18 i 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_ 2022. godine donijelo je sljedeću

**O D L U K U**

**o izmjenama i dopunama Odluke**

**o komunalnim djelatnostima na području Grada Ivanić-Grada**

Članak 1.

Gradsko vijeće Grada Ivanić-Grada na svojoj je 18. sjednici održanoj dana 28. ožujka 2019. godine donijelo Odluku o komunalnim djelatnostima na području Grada Ivanić-Grada (Službeni glasnik Grada Ivanić-Grada, broj 03/2019), u daljnjem tekstu: Odluka.

Članak 2.

Ovim se izmjenama i dopunama dopunjuje članak 5. stavak 1. točka 13. Odluke i dopunjen glasi:

„- **dezinfekcija, dezinsekcija i deratizacija** podrazumijeva provođenje obvezne preventivne dezinfekcije, dezinsekcije i deratizacije radi sustavnog suzbijanja patogenih mikroorganizama, štetnih insekata i štetnih glodavaca“.

Članak 3.

Ovim se izmjenama i dopunama mijenja članak 7. Odluke i izmijenjen glasi:

„članak 7.

(1) Način i uvjeti za obavljanje poslova premještanja nepropisno zaustavljenih i parkiranih vozila propisani su posebnom odlukom Gradskog vijeća Grada Ivanić-Grada o načinu i postupcima premještanja, blokiranja i čuvanja nepropisno zaustavljenih i parkiranih vozila na području Grada Ivanić-Grada.“.

Članak 4.

Ovim se izmjenama i dopunama dopunjuje članak 15. Odluke i dopunjen glasi:

„članak 15.

(1) Pravne ili fizičke osobe na temelju pisanog ugovora o obavljanju komunalnih djelatnosti mogu na području Grada Ivanić-Grada obavljati sljedeće komunalne djelatnosti:

1. održavanje javne rasvjete

2. veterinarsko-higijeničarski poslovi

3. obavljanje poslova premještanja, blokiranja i čuvanja nepropisno zaustavljenih i parkiranih vozila.“.

Članak 5.

U članku 16. Odluke broj: „13“ zamjenjuje se brojem: „15“.

Članak 6.

Ostale odredbe ostaju neizmijenjene i dalje na snazi.

Članak 7.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama i dopunama Odluke o komunalnim djelatnostima na području Grada Ivanić-Grada |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 21. do 26., članka 31., članka 34. i članka 48. Zakona o komunalnom gospodarstvu (Narodne novine, broj 68/18, 110/18 i 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Državni ured za reviziju, Područni ured Bjelovar, temeljem članka 19. Zakona o Državnom uredu za reviziju (Narodne novine, br. 25/19) i članka 9. Statuta Državnog ureda za reviziju, donio je Odluku o obavljanju revizije učinkovitosti upravljanja komunalnom infrastrukturom u jedinicama lokalne samouprave na području Zagrebačke županije.

Revizija je započeta 13. srpnja 2020. godine te je Grad Ivanić-Grad u skladu sa zahtjevima Državnog ureda za reviziju dostavljao svu traženu dokumentaciju i akte Grada Ivanić-Grada.

Dana 04. studenoga 2021. godine Gradu je dostavljeno Izvješće o obavljenoj reviziji učinkovitosti upravljanja komunalnom infrastrukturom za Grad Ivanić-Grad i obrazac Plana provedbe naloga i preporuka i izvještavanje o provedbi. Planom provedbe naloga i preporuka revizijom je obuhvaćeno i normativno uređenje upravljanja komunalnom infrastrukturom.

Preporučeno je odlukom o komunalnim djelatnostima utvrditi organizacijske oblike obavljanja svih komunalnih djelatnosti, uključujući i za poslove premještanja, blokiranja i čuvanja nepropisno zaustavljenih i parkiranih vozila, a Odluku o načinu i postupcima premještanja, blokiranja i čuvanja nepropisno zaustavljenih i parkiranih vozila uskladiti s odredbama Zakona o komunalnom gospodarstvu i Odlukom o komunalnim djelatnostima na području Grada Ivanić Grada.

Sukladno članku 22. Zakona o Državnom uredu za reviziju Grad je obvezan provesti naloge i preporuke dane u izvješću o obavljenoj reviziji u rokovima i na način naveden u planu provedbe naloga i preporuka.

Slijedom navedenih preporuka, ovim izmjenama i dopunama Odluke o komunalnim djelatnostima ista se usklađuje s danom preporukom na način da se Odlukom određuje i organizacijski oblik obavljanja poslova premještanja, blokiranja i čuvanja nepropisno zaustavljenih i parkiranih vozila.

Predlaže se Gradskom vijeću Grada Ivanić-Grada usvajanje Odluke o izmjenama i dopunama Odluke o komunalnim djelatnostima na području Grada Ivanić-Grada.