Na temelju članka 10. Zakona o savjetima mladih (Narodne novine, broj 41/14), članka 4. i 5. Odluke o osnivanju Savjeta mladih Grada Ivanić-Grada (Službeni glasnik Grada Ivanić-Grada, broj 10/14) te Odluke Gradskog vijeća Grada Ivanić-Grada o raspisivanju javnog poziva za isticanje kandidatura za izbor članova Savjeta mladih Grada Ivanić-Grada i njihovih zamjenika (Klasa:, Urbroj:) od \_\_\_\_\_\_\_\_\_ 2022. godine, Gradsko vijeće Grada Ivanić-Grada objavljuje

**JAVNI POZIV**

**za isticanje kandidatura za izbor članova Savjeta mladih Grada Ivanić-Grada**

**i njihovih zamjenika**

I.

Savjet mladih Grada Ivanić-Grada (dalje u tekstu: Savjet mladih) je savjetodavno tijelo Gradskog vijeća Grada Ivanić-Grada, osnovano s ciljem aktivnog uključivanja mladih u javni život Grada Ivanić-Grada te informiranja i savjetovanja mladih u Gradu Ivanić-Gradu.

Mladi, koji imaju pravo biti birani za člana i zamjenika člana Savjeta mladih, su osobe s prebivalištem ili boravištem na području Grada Ivanić-Grada koje u trenutku isticanja kandidature za izbor članova i zamjenika članova Savjeta mladih imaju od navršenih petnaest (15) do navršenih trideset (30) godina života.

Članove Savjeta mladih i njihove zamjenike bira Gradsko vijeće Grada Ivanić-Grada na vrijeme od tri godine.

II.

Kandidate za izbor članova i zamjenika članova Savjeta mladih predlažu udruge koje su sukladno statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizacija u Republici Hrvatskoj i neformalne skupine mladih.

Kada je predlagatelj kandidata za izbor člana i zamjenika člana Savjeta mladih neformalna skupina, ona mora biti u Gradu Ivanić-Gradu skupina od najmanje 30 mladih.

Ovlašteni predlagatelji kandidatura dužni su prilikom isticanja kandidatura za članove Savjeta mladih predložiti i zamjenika za svakog kandidata za člana Savjeta mladih.

III.

Prijedlog kandidata za članove Savjeta mladih i njihove zamjenike obavezno sadrži sljedeće podatke:

* naziv i sjedište ovlaštenog predlagatelja (navesti i kontakt podatke, odnosno email adresu i broj telefona predlagatelja)
* podatke o kandidatu (ime i prezime, datum i godina rođenja, adresa prebivališta, email adresa i broj telefona kandidata)
* obrazloženje prijedloga.

IV.

Prijedlozi kandidata za članove Savjeta mladih i njihove zamjenike podnose se u pisanom obliku Odboru za izbor i imenovanja Gradskog vijeća Grada Ivanić-Grada na adresu Grada Ivanić-Grada, Park hrvatskih branitelja 1.

Rok za dostavu prijedloga je 15 dana od objave ovog javnog poziva na mrežnim stranicama Grada Ivanić-Grada.

Odbor za izbor i imenovanja će utvrditi izvješće i listu kandidata koji ispunjavaju uvjete za izbor u Savjet mladih i dostaviti je Gradskom vijeću Grada Ivanić-Grada u roku od 15 dana od isteka roka za podnošenje prijedloga po javnom pozivu te iste objaviti na mrežnim stranicama Grada Ivanić-Grada.

Gradsko vijeće Grada Ivanić-Grada će u roku od 60 dana od dostave izvješća i liste kandidata donijeti Odluku o izboru članova Savjeta mladih Grada Ivanić-Grada i njihovih zamjenika.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2022. Željko Pongrac, pravnik kriminalist